На основу чл. 14. а у вези чл. 12.-13. Закона о средствима за исхрану биља и оплемењивачима земљишта („Службени гласник РС”, број 41/09 и 17/19)

Министарство пољопривреде, шумарства и водопривреде расписује

**КОНКУРС**

**за обављање лабораторијских и са њима повезаних стручних послова у области средстава за исхрану биља**

Министарство пољопривреде, шумарства и водопривреде на основу чл. 12.-14. Закона о средствима за исхрану биља и оплемењивачима земљишта, у даљем тексту: Закон („Службени гласник РС”, бр. 41/09 и 17/19) расписује Конкурс за обављање лабораторијских и са њима повезаних стручних послова, као послова од јавног интереса и то за:

1. испитивање узорака узетих у поступку контроле средстава за исхрану биља и оплемењивача земљишта у производњи, промету, увозу и примени у складу са чланом 12. став 1. тачка 13. Закона и то за следеће групе послова:
   1. испитивање узорака неорганских ђубрива и неорганских оплемењивача земљишта ради провере хемијских и физичких особина, узетих у поступку контроле средстава за исхрану биља и оплемењивача земљишта у производњи, промету, увозу и примени;
   2. испитивање узорака органских, органско-неорганских ђубрива, других ђубрива и специјалних производа, органских и осталих оплемењивача земљишта ради провере хемијских и физичких особина, узетих у поступку контроле средстава за исхрану биља и оплемењивача земљишта у производњи, промету, увозу и примени;
   3. испитивање узорака микробиолошких ђубрива ради провере хемијских и физичких особина, узетих у поступку контроле средстава за исхрану биља и оплемењивача земљишта у производњи, промету, увозу и примени;
2. испитивање средстава за исхрану биља у складу са Годишњим планом испитивања у складу са чланом 12. став 1. тачка 1. Закона и то за следеће групе послова:
   1. испитивање неорганских ђубрива и неорганских оплемењивача земљишта ради провере хемијских и физичких особина у складу са Годишњим планом испитивања;
   2. испитивање органских, органско-неорганских ђубрива, других ђубрива и специјалних производа, органских и осталих оплемењивача земљишта ради провере хемијских и физичких особина у складу са Годишњим планом испитивања;
   3. испитивање микробиолошких ђубрива ради провере хемијских и физичких особина у складу са Годишњим планом испитивања.

Конкурс се расписује и уговори закључују на период од пет година.

Право учешћа на овом конкурсу имају правна лица која испуњавају услове из члана 13. Закона односно документације конкурса.

Послове од јавног интереса за испитивање узорака узетих у поступку контроле средстава за исхрану биља у производњи, промету, увозу и примени и испитивање средстава за исхрану биља у складу са Годишњим планом испитивања, може да врши правно лице које је акредитовано у складу са стандардом SRPS EN ISO/IEC 17025 – „Општи захтеви за компетентност лабораторија за испитивање и лабораторије за еталонирање”, у случају неорганских ђубрива и неорганских оплемењивача земљишта, а у случају осталих врста средстава за исхрану биља и оплемењивача земљишта послове испитивања може обављати и установа/организација која није акредитована у складу са стандардом SRPS EN ISO/IEC 17025, већ је акредитована за вршење научноистраживачке делатности и као таква уписана у Регистар научноистраживачких организација који води министарство надлежно за научноистраживачку делатност.

Акредитација може да се односи на једну или више метода испитивања средстава за исхрану биља и оплемењивача земљишта.

За испитивање узорака средстава за исхрану биља ради провере хемијских и физичких особина средстава за исхрану биља користе се методе прописане Правилником о методама испитивања средстава за исхрану биља и оплемењивача земљишта („Сл. гласник РС”, број 84/17), и то:

* Методе испитивања неорганских ђубрива и неорганских оплемењивача земљишта, дате у Прилогу 1 Правилникa о методама испитивања средстава за исхрану биља и оплемењивача земљишта и
* Mетоде испитивања микробиолошких ђубрива, дате у Прилогу 2 Правилника о методама испитивања средстава за исхрану биља и оплемењивача земљишта,
* у случају осталих средстава за исхрану биља за које нису утврђене методе испитивања, за испитивање хемијских и физичких особина средстава за исхрану биља и оплемењивача земљишта примењују се друге валидиране и међународно признате методе, као и методе предложене од стране произвођача.

Правна лица која су акредитована у складу са стандардом SRPS EN ISO/IEC 17025 не попуњавају прилоге 2-4 (табеле везано за просторије, опрему и стручна лица) јер је то већ утврђено акредитацијом. Друге лабораторије које немају тражену акредитацију треба да попуне све прилоге.

Право учешћа на овом конкурсу за послове наведене под тачкама 1 и 2 имају све заинтересоване акредитоване лабораторије којe доставе следећу документацију:

1. Пријаву на конкурс која се подноси на Обрасцу 1 који се заједно са целокупном документацијом може преузети са сајта Управе за заштиту биља ([www.uzb.minpolj.gov.rs](http://www.uzb.minpolj.gov.rs)). Пријава садржи основне податке о правном лицу, што подразумева пун назив и потпуну адресу, матични број, порески идентификациони број, број рачуна и назив банке, име лица овлашћеног за заступање, име одговорног лица (лице које потписује извештај о испитивању, односно лице које је одговорно за издавање извештаја) које ће обављати одређене послове који су предмет уговора у складу са чланом 12. Закона о средствима за исхрану биља, као и да јасно наведу за које групе послова достављају пријаву.
2. Извод из регистра привредних субјеката АПР-а или другог одговарајућег регистра

*Уколико подносилац пријаве не достави овај документ, Комисија ће извршити увид у регистар привредних субјеката Агенције за привредне регистре, с обзиром да је овај документ јавно доступан на интернет страници Агенције за привредне регистре* [*https://www.apr.gov.rs/*](https://www.apr.gov.rs/)

1. Доказ о испуњености међународних стандарда у погледу техничке и професионалне оспособљености у смислу акредитације у складу са следећим стандардима: EN ISO / IEC 17025 – „Општи захтеви за компетентност лабораторија за тестирање и калибрацију- Сертификат о акредитацији којим се потврђује усаглашеност са наведеним стандардом уз који се доставља обим акредитације, за послове за које је прописано да могу да раде само акредитоване лабораторије.
2. Предлог цене лабораторијских испитивања узорака узетих у поступку контроле средстава

за исхрану биља и оплемењивача земљишта у производњи, промету, увозу и

испитивањa средстава за исхрану биља у складу са Годишњим планом испитивања.

*Министарство задржава право да не закључи уговор са оним подносиоцем пријаве чије понуђене цене одступају од просечних тржишних цена. Параметар за одређивање просечних тржишних цена је извршено испитивање тржишта од стране овог Министарства.*

Право учешћа на овом конкурсу, за послове од јавног интереса наведене под бројевима 1.2.,1.3., 2.2., и 2.3. овог конкурса имају и лабораторије акредитоване за обављање научноистраживачке делатности које су уписане у Регистар научноистраживачких организација, којe доставе следећу документацију:

1. Пријаву на конкурс која се подноси на Обрасцу 1 који се може преузети са сајта Управе за заштиту биља ([www.uzb.minpolj.gov.rs](http://www.uzb.minpolj.gov.rs)). Пријава садржи основне податке о правном лицу, што подразумева пун назив и потпуну адресу, матични број, порески идентификациони број, број рачуна и назив банке, име лица овлашћеног за заступање, име одговорног лица (лице које потписује извештај о испитивању, односно лице које је одговорно за издавање извештаја) које ће обављати одређене послове који су предмет уговора у складу са чланом 12. Закона о средствима за исхрану биља, као и да јасно наведу за које групе послова достављају пријаву..
2. Извод из Регистра научно истраживачких организација који води Министарство просвете, науке и технолошког развоја, као доказ да установа испуњава законске услове за обављање научно-истраживачке делатности од општег интереса и која је, као таква, акредитована код Министарства просвете, науке и технолошког развоја, за испитивање средстава за исхрану биља и оплемењивача земљишта за које је прописано да могу да раде установе/организације акредитоване за обављање научноистраживачке делатности;
3. Податке о одговорном стручном лицу које мора да има звање доктора или магистра, биотехничких, односно хемијских односно биохемијских наука, као и неопходно радно искуство од најмање пет године на пословима за које се подноси пријава (Образац 2):
4. Податке о објекту (број и намена просторија за рад)- (Образац 3):
5. Податке о опреми и уређајима за испитивање хемијских и физичких особина средстава за исхрану биља и оплемењивача земљишта (Образац 4):
6. оригинал или оверену фотокопију доказа о радном искуству у струци (потврде, решења, уговори и други акти из којих се може утврдити на којим пословима и са којом стручном спремом је стечено радно искуство), као и потврду о завршеном докторату или магистратури.
7. Предлог цене лабораторијских испитивања узорака узетих у поступку контроле средстава

за исхрану биља и оплемењивача земљишта у производњи, промету, увозу и

испитивањa средстава за исхрану биља у складу са Годишњим планом испитивања.

*Министарство задржава право да не закључи уговор са оним подносиоцем пријаве чије понуђене цене одступају од просечних тржишних цена. Параметар за одређивање просечних тржишних цена је извршено испитивање тржишта од стране овог Министарства*

Предмет разматрања ће бити само благовремене, потпуне и пријаве које садрже сву тражену документацију. Уколико чланови Комисије оцене да је потребно, може се извршити и провера података из пријаве на терену, као и тражење додатних објашњења од подносилаца пријава, након чега ће бити донета коначна оцена пријава и одлука о избору. Неблаговремене, неразумљиве или непотпуне пријаве и пријаве уз које нису приложени сви потребни докази(осим Извода из АПР), биће одбачене.

Документацију је неопходно доставити у оригиналу или у оверенoј копији, при чему је обавеза заинтересованог лица да подаци наведени у документима осликавају реално право стање у тренутку подношења пријаве.

Рок за подношење пријава је 15 дана од дана објављивања конкурса у „Службеном гласнику Републике Србије“ и почиње да тече првог наредног дана од дана објављивања.

Пријаве на конкурс уз тражену документацију доставити у затвореној коверти на следећу адресу:

***Министарство пољопривреде, шумарства и водопривреде***

***Управа за заштиту биља***

***Омладинских бригада 1***

***11070 Нови Београд***

са назнаком

**„Пријава на конкурс за обављање лабораторијских испитивања у области средстава за исхрану биља - бр. 321-01-23/22-11 НЕ ОТВАРАТИ”.**".

Уколико се пријава предаје лично на писарници Републичких органа, обавезно је уз пријаву припремити пропратни допис који је насловљен на МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Управа за заштиту биља, Омладинских бригада 1, 11070 Нови Београд, који ће бити оверен од стране службеника писарнице и служиће подносиоцу пријаве као потврда о пријему пријаве. У тексту дописа навести следеће:

**„У прилогу дописа достављамо вам пријаву на конкурс за обављање лабораторијских испитивања у области средстава за исхрану биља - бр. 321-01-23/22-11 - НЕ ОТВАРАТИ“.**

Министарство задржава право да у случају измене законских одредби које регулишу материју конкурса, поништи конкурс, не изврши избор правних лица, односно престанком потребе за поверавањем послова раскине евентуално закључене уговоре о поверавању послова, без права на евентуалну накнаду штете до које би могло доћи у виду измакле добити раскидом уговора.

Одлука о избору лабораторија биће донета најкасније у року од 30 дана од последњег дана рока за подношење пријава и достављена свим учеснцима конкурса/објављена на сајту министарства, односно Управе за заштиту биља. Незадовољни одлуком могу поднети приговор на одлуку року од 8 дана. Одлука по уложеном приговору је коначна. Након доношења коначне одлуке о избору иста ће бити објављена у „Службеном гласнику РС“ као и на интернет страници Министарства и Управе за заштиту биља.

Након објављивања коначне одлуке о избору лабораторија, Министарство ће са изабраним лабораторијама/правним лицима закључити уговоре којим ће детаљно бити регулисана права и обавезе уговорних страна.

Све додатне информације у вези са овим конкурсом могу се, у писаном облику путем електронске поште, тражити најкасније до 2 дана пре истека рока за подношење пријава. Електронска адреса преко које ће се вршити комуникација и достављање одговора, појашњења и сл. је – ivana.kecman@minpolj.gov.rs.

Београд, 2022. године

**ОБРАЗАЦ 1**

**ПРИЈАВА НА КОНКУРС**

**за обављање лабораторијских испитивања у области средстава за исхрану биља**

|  |  |  |  |
| --- | --- | --- | --- |
| **Број пријаве и датум** |  | | |
| **ПОДАЦИ О ПРАВНОМ ЛИЦУ** | | | |
| **Пуно пословно име** | | | |
|  | | | |
| **Адреса и седиште правног лица** | | | |
|  | | | |
| **Број телефона** | | | |
|  | | | |
| **Е-mail адреса** | | | **WEB site** |
|  | | |  |
| **Матични број** | | | **ПИБ** |
|  | | |  |
| **Број рачуна и назив банке** | | | |
|  | | | |
| **Име и презиме лица овлашћеног за заступање** | | **Број телефона и *е-mail* адреса овлашћеног лица** | |
|  | |  | |
| **Име и презиме одговорног лица које потписује извештај о испитивању, односно лице које је одговорно за издавање извештаја** *(уколико је више лица одговорно за одређену врсту испитивања, навести сва та лица и врсту испитивања за која су одговорни)* | | **Број телефона и *е-mail* адреса одговорног лица** | |
|  | |  | |

|  |  |
| --- | --- |
| Место и датум:  \_\_\_\_\_\_\_\_\_\_\_\_\_\_\_\_ | Потпис одговорног лица:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

**ОБРАЗАЦ 2**

**Табела 3: ПОДАЦИ О ОДГОВОРНОМ СТРУЧНОМ ЛИЦУ**

|  |  |  |  |
| --- | --- | --- | --- |
| **Ред. бр.** | **ИМЕ И ПРЕЗИМЕ** | **СТРУЧНА СПРЕМА** | **ГОДИНЕ ИСКУСТВА** |
|  |  |  |  |
|  |  |  |  |
|  |  |  |  |

**ОБРАЗАЦ 3.**

**ПОДАЦИ О БРОЈУ И НАМЕНИ ПРОСТОРИЈА ЗА РАД**

|  |  |  |  |
| --- | --- | --- | --- |
| **Ред. бр.** | **ПРОСТОРИЈА** | **БРОЈ** | **НАМЕНА** |
|  |  |  |  |
|  |  |  |  |
|  |  |  |  |

**ОБРАЗАЦ 4.**

**ОПРЕМА И УРЕЂАЈИ ЗА ИСПИТИВАЊЕ ХЕМИЈСКИХ И ФИЗИЧКИХ ОСОБИНА СРЕДСТАВА ЗА ИСХРАНУ БИЉА**

|  |  |  |  |  |
| --- | --- | --- | --- | --- |
| **Ред. бр.** | **НАЗИВ И ОЗНАКА** | **година производње/ експлоатације** | **година последње калибрације/ баждарења \*** | **број комада** |
|  |  |  |  |  |
|  |  |  |  |  |
|  |  |  |  |  |

**\*Приложити доказ о еталонирању и калибрацији**